Prehnit. Biotit. 293 



Granland uden bestemt Lokalitet. 



Store (2 — 3 Ctm.) kugleformede , radialstraalede Masser, 

 siddende paa Overfladen af et Aggregat af lignende, mindre 

 Prehnitnyrer; Farven bleggrøn med gullige Pletter. 



79. Biotit (Magnesiaglimmer). 



(Al, Fe), (Mg,Fe) 2 (К,Н) г (Si0 4 ) 3 . 



Krystalliserer monoklint, men Krystallerne ligner næsten fuldstændig 

 heksagonale Søjler eller Tavler, og som Regel er Fladerne med Undtagelse 

 af Basis meget ufuldstændig udviklede. Oftest findes Biotiten ikke i Kry- 

 staller men i uregelmæssig formede Korn, ogsaa ofte i kornede eller bladede 

 Aggregater. 



Spaltelighed i høj Grad fuldkommen efter Basis, saa at den ligesom 

 de andre Glimmere kan kløves i overordentlig tynde, elastiske Blade. Under- 

 tiden findes ogsaa tre Afsondringsretninger paa tvers af Basis, der med hin- 

 anden danner Vinkler paa 60°; disse tre Retninger viser sig i den saakaldte 

 Slagfigur, der frembringes, naar et spidst Redskab med et rask Slag stødes 

 ned i en Glimmerplade, og som bestaar i en seksstraalet Stjerne med de 

 nævnte Retninger. Ved langsomt Tryk kan undertiden frembringes en tre- 

 eller seksstraalet Figur med de mellemliggende Retninger. 



Haardheden er 2*/г — 3, Vægtfylden 2.7 — 3.1. Glansen er paa Spalte- 

 flader en ofte kraftig Perlemorglans, paa andre Flader Glasglans. Farven i 

 Reglen varierende fra grøn eller brun til sort; Stregen er farveløs; i tynde 

 Blade er Biotiten næsten altid gennemsigtig 



Biotit afgiver ved Ophedning noget Vand; i Reglen giver den med 

 Fosforsalt og Boraks tydelig Jernreaktion. Ved Ophedning for Blæserøret 

 bliver den hvid og smelter i de tyndeste Partier. Den dekomponeres fuld- 

 stændig af stærk Svovlsyre, hvorved Kiselsyren efterlades i tynde Plader. 



Biotit er et særdeles almindeligt Mineral, der findes som Hovedbestanddel 

 i en Mængde Eruptivbjergarter og krystallinske Skifere, saaledes som Granit, 

 Gnejs og Glimmerskifer m. m , mens den i andre ofte findes som akcessorisk 

 Indblanding. Paa Pegmatitgange kan der findes meget store Individer. Da 

 Mineralet forvitrer temmelig let, findes det ikke ofte paa sekundært Leje og 

 derfor heller ikke i Sedimentbjergarterne. 



1 Grønland er Mineralet udbredt overalt i Grundfjeldets 



Dannelser, og i det følgende skal der kun nævnes enkelte, 



mere fremtrædende Forekomster. Det omtales første Gang af 



Schumacher 1 ) uden nogen bestemt Lokalitetsangivelse; dog synes 



et af de omtalte Stykker tydelig at maatte skrive sig fra Ka- 



rajat i Godthaab Distrikt. 



Versuch eines Verzeichnisses der in den Dänisch-Nordischen Staaten 

 sich findenden einfachen Mineralien, 1801. 



